Nem kell a pénz, félhetünk a földrengéstől!
2017-03-04 23:44:43• hírek • Agerpres.ro
A fejlesztési minisztérium jelentős összegeket különített el a földrengésveszélyes tömbházak megerősítésére, ám a helyi hatóságok ennek alig tíz százalékát hívják le - jelentette ki szombaton Bodzavásáron Sevil Shhaideh miniszterelnök-helyettes.
A miniszterelnök-helyettes szerint azzal van a legnagyobb gond, hogy a tulajdonosok nem hajlandók kiköltözni az épületből a javítási munkálatok idejére és emiatt a munkálatok, főleg a belső térben, nagyon nehezen végezhetők el.
Shhaideh szerint idén 25 millió lejt különítettek el a földrengésveszélyes épületek megerősítésére. 'Várjuk, hogy az önkormányzatok pénzt igényeljenek ebből az alapból' - mondta a miniszterelnök-helyettes.
Sorin Grindeanu miniszterelnök és Sevil Shhaideh miniszterelnök-helyettes szombaton Bodzavásárra látogatott.
Negyven éve volt a Bukarestet romba döntő földrengés